Motsoeneng se aanstelling wás onwettig | Maroela Media
Regter Dennis Davis het gesê die aanstelling was "onwettig en irrasioneel." Davis het in sy uitspraak gesê ondanks Faith Muthambi, minister van kommunikasie, se "duidelike voorkeur" vir Motsoeneng, het haar besluit om hom verlede jaar permanent aan te stel "ingedruis teen wettigheid".
Die beslissing kom nadat die appèlhof in Oktober gelas het Motsoeneng moet vir 60 dae geskors word terwyl 'n tugverhoor vir sy beweerde oortredings gehou word.
Die uitgerekte regsgeveg oor Motsoeneng het begin toe die Demokratiese Alliansie (DA) hof toe gegaan het nadat adv. Thuli Madonsela, die Openbare Beskermer, se aanbevelings nie nagevolg is nie. Madonsela het onder meer vroeër bevind Motsoeneng se aanstelling was onregmatig en hy het buitensporige salarisverhogings ontvang en oor sy kwalifikasies gelieg.
Motsoeneng is sedert verlede maand vrywillig met verlof terwyl 'n dissiplinêre verhoor teen hom voortduur. Hy is verlede jaar permanent aangestel as die uitvoerende bedryfsbeampte ondanks talle bevindings teen hom.
In September is bekend gemaak dat Motsoeneng se salaris die afgelope jaar met nagenoeg 'n miljoen rand gestyg het. Volgens die SAUK se jaarverslag, wat in die parlement ter tafel gelê is, het Motsoeneng se salaris die afgelope finansiële jaar gestyg van R2 872 000 tot R3 784 000. Dit sluit 'n bonus van R279 000 in.
"Pay the money back…"
Wil weet · 4 jaar gelede
Nou wanneer betaal ons die onregmatigeheid terug en die selaris wat ons ontvang terwyl ons by die huis sit. Daar is gewoonlik geen nagevolge van al hierdie "onregmatige" aanstellings nie. Hulle kan op hulle louere rus met geen verantwoording en nog salaris verdien? Al die wanbesteeding moet dierek van die se selarisse af kom wat hierdie ondeursigtige aanstellings doen. As daar nie direkte gevolge vir hierdie praktyke is nie sal dit nie einde kry in hierdie land waar al die witboortjie bedrog die norm is nie.
Ek hoop Motsoeneng en Faith Muthambi word gesamentlik verplig om die vermorste geld terug te betaal.
So, nou het sy TV-lisensie verval.
En mense betaal nog tv lesensies, tsk!!!
Hy gaan niks terug betaal sal beloon word met goue handdruk
Die kêrel se beleid is om net goeie nuus te versprei. Die is goeie nuus en mag versprei word
Die SAUK het dit duidelik gemaak dat hy Motsoeneng ondersteun, dit is n man wat amper R4000miljoen kry en wat 3 huise besit van miljoene rande.Groot vrae hang oor Motsoeneng se kwalifikasies.Die SAUK het lankal alle geloofwaardigheid verloor.Hoe kan die SAUK onafhanklik funksioneer as hy as uitsaaikooperasie deur die Anc gefinansier word?